લાખોની ભીડભાડ હોવા છતાં કોઇ અનિચ્છનિય બનાવ બન્યો ન હતો. યાત્રીકોની સુરક્ષા અને સુવિધાને પોલીસે ચુસ્ત બંદોબસ્ત ગોઠવી દિધો હતો. તેવી જ રીતે એસટી નિગમે પણ અવિરત બસો દોડાવી યાત્રીકોને સેવા આપી હતી.નવરાત્રી દરમ્યાન વિસામા આયોજકોએ પણ છેલ્લા 15 દિવસથી આવતા યાત્રિકોને પાણી, શરબત, નાસ્તો ભોજન સહિતને સેવા પુરી પાડી હતી. નવરાત્રી દરમિયાન હાલોલ શહેરનેજોડતા રાજમાર્ગો તેમજ પાવાગઢ માંચી સુધી વિસામા સંચાલકોએ ભકતોની સેવા માટે રેલમછેલ કરી દેતા એક સમયે ભકતો ભાવવિભોર બની ગયા હતા. વિસામામાં ચ્હા, નાસ્તો, સરબત, આઇસ્ક્રીમ ભોજન સહિત ભકતોની પગચંપી પણ કરી હતી.